ddrg/super_eurlex huggingface dataset:
Úradný vestník L 181 , 04/07/1986 S. 0001 - 0001

Fínske špeciálne vydanie: Kapitola 11 Zväzok 11 S. 0273

Švédske špeciálne vydanie: Kapitola 11 Zväzok 11 S. 0273



Rozhodnutie Rady z 12. júna 1986 o uzatvorení Protokolu k Dohovoru z roku 1979 o diaľkovom znečisťovaní ovzdušia prechádzajúcom hranicami štátov a dlhodobom financovaní spoločných programov pre monitorovanie a meranie rozsiahleho prenášania znečisťujúcich látok v ovzduší Európy (EMEP) (86/277/EHS) RADA EURÓPSKYCH SPOLOČENSTIEV so zreteľom na Zmluvu o založení Európskeho hospodárskeho spoločenstva, najmä na jej článok 235, so zreteľom na návrhy Komisie [1], so zreteľom na stanovisko Zhromaždenia [2], keďže rozhodnutím 81/462/EHS [3] spoločenstvo schválilo Dohovor o diaľkovom znečisťovaní ovzdušia prechádzajúcom hranicami štátov; keďže spoločný program pre monitorovanie a meranie rozsiahleho prenášania znečisťujúcich látok v ovzduší Európy (EMEP), ktorý bude vykonávaný v rámci dohovoru, je základným prostriedkom získania informácií o vypúšťaných a možných prenášaných množstvách ponad hranice štátov; keďže 24. mája 1984 bola Komisia poverená zúčastniť sa v mene spoločenstva rokovaní o Protokole k Dohovoru o dlhodobom financovaní programov EMEP; keďže rokovania dospeli k prijatiu záverečného textu protokolu a k definovaniu rovnice zdieľania nákladov pre EMEP; keďže po odsúhlasení Radou 25. septembra 1984 bol protokol podpísaný spoločenstvom 28. septembra 1984 na druhom stretnutí Výkonného orgánu dohovoru, ROZHODLA TAKTO: Článok 1 Protokol Dohovoru z roku 1979 o 1979 o diaľkovom znečisťovaní ovzdušia prechádzajúcom hranicami štátov a dlhodobom financovaní spoločných programov pre monitorovanie a meranie rozsiahleho prenášania znečisťujúcich látok v ovzduší Európy (EMEP) sa týmto schvaľuje v mene Európskeho hospodárskeho spoločenstva. Znenie protokolu je pripojené k tomuto rozhodnutiu. Článok 2 Predseda Rady uloží listinu o schválení v súlade s článkom 9 protokolu. V Luxemburgu 12. júna 1986 Za Radu predseda P. Winsemius [1] Ú. v. ES C 321, 13. 12. 1985, s. 5. [2] Ú. v. ES C 88, 14. 4. 1986, s. 109. [3] Ú. v. ES L 171, 27. 6. 1981, s. 11. --------------------------------------------------
Úradný vestník L 037 , 07/02/1987 S. 0001 - 0001

Fínske špeciálne vydanie: Kapitola 11 Zväzok 11 S. 0346

Švédske špeciálne vydanie: Kapitola 11 Zväzok 11 S. 0346



Rozhodnutie Rady z 26. januára 1987, ktoré v mene spoločenstva prijíma Európsku dohodu o výmene liečebných substancií ľudského pôvodu (87/67/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, najmä na jej článok 28, so zreteľom na návrh Komisie, keďže článok 5 ods. 1 Európskej dohody o výmene liečebných substancií ľudského pôvodu ustanovuje, že zmluvné strany prijmú všetky nevyhnutné opatrenia na oslobodenie liečebných substancií ľudského pôvodu, ktoré im poskytne druhá zmluvná strana, od všetkých dovozných platieb; keďže akákoľvek výnimka zo Spoločného colného sadzobníka, či už všeobecná, alebo zmluvná, spadá výlučne do kompetencie spoločenstva; keďže nadobudnutie platnosti dodatkového protokolu k dohode, ktorý umožňuje, aby sa Európske hospodárske spoločenstvo stalo zmluvnou stranou tejto dohody, umožní, aby spoločenstvo uplatnilo svoje kompetencie v tejto veci; keďže výnimky ustanovené v dohode sú už udelené predpismi spoločenstva o oslobodení od cla; keďže spoločenstvo by sa preto malo stať zmluvnou stranou dohody, ROZHODLA TAKTO: Článok 1 Európska dohoda o výmene liečebných substancií ľudského pôvodu sa týmto prijíma v mene Európskeho hospodárskeho spoločenstva. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osoby splnomocnené na podpísanie dohody tak, aby zaväzovala spoločenstvo. V Bruseli 26. januára 1987 Za Radu predseda L. Tindemans --------------------------------------------------
Úradný vestník L 037 , 07/02/1987 S. 0030 - 0030

Fínske špeciálne vydanie: Kapitola 11 Zväzok 11 S. 0375

Švédske špeciálne vydanie: Kapitola 11 Zväzok 11 S. 0375



Rozhodnutie Rady z 26. januára 1987, ktorým sa v mene spoločenstva prijíma Európska dohoda o výmene činidiel na určovanie krvných skupín (87/68/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 28, so zreteľom na návrh Komisie, keďže článok 5 ods. 1 Európskej dohody o výmene činidiel na určovanie krvných skupín ustanovuje, že zmluvné strany prijmú všetky opatrenia potrebné k tomu, aby boli činidlá na určovanie krvných skupín, ktoré im poskytnú ostatné strany, oslobodené od všetkých dovozných ciel; keďže akákoľvek výnimka z všeobecných alebo autonómnych sadzieb Spoločného colného sadzobníka spadá do výhradnej právomoci spoločenstva; keďže nadobudnutie platnosti dodatkového protokolu k dohode, na základe ktorého sa Európske hospodárske spoločenstvo môže stať zmluvnou stranou tejto dohody, umožňuje spoločenstvu túto právomoc vykonávať; keďže výnimky ustanovené v dohode sa už poskytujú prostredníctvom právnych predpisov spoločenstva, týkajúcich sa oslobodenia od cla; keďže spoločenstvo by sa preto malo stať zmluvnou stranou tejto dohody; ROZHODLA TAKTO: Článok 1 Európska dohoda o výmene činidiel na určovanie krvných skupín sa týmto prijíma v mene Európskeho hospodárskeho spoločenstva. Text dohody je pripojený k tomuto rozhodnutiu. Článok 2 Predseda Rady je týmto oprávnený vymenovať osoby splnomocnené podpísať dohodu zaväzujúcu spoločenstvo. V Bruseli 26. januára 1987 Za Radu Predseda L. Tindemans --------------------------------------------------
Úradný vestník L 057 , 27/02/1987 S. 0057 - 0057

Fínske špeciálne vydanie: Kapitola 15 Zväzok 7 S. 0210

Švédske špeciálne vydanie: Kapitola 15 Zväzok 7 S. 0210



Rozhodnutie Komisie z 13. februára 1987, ktorým sa mení a dopĺňa rozhodnutie 80/686/EHS, ktorým sa zriaďuje Poradný výbor pre dohľad a znižovanie znečistenia uhľovodíkmi vypúšťanými na mori (87/144/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, keďže rozhodnutím 80/686/EHS [1] Komisia zriadila Poradný výbor pre dohľad a znižovanie znečistenia uhľovodíkmi vypúšťanými na mori; keďže rozhodnutím 85/208/EHS [2] Komisia rozšírila právomoci tohto výboru tak, aby sa obsiahli aj iné škodlivé látky; keďže zásadný pokrok sa dosiahol činnosťou spoločenstva zameriavajúcou sa na kontrolu a zníženie znečistenia spôsobeného únikom ropných látok do mora; keďže vo svojej rezolúcii zo dňa 16. septembra 1983 [3] Európsky parlament zvážil, že by mali platiť prísne pravidlá týkajúce sa, okrem iného, aj členov výborov a skupín odborníkov; keďže z vyššie uvedených dôvodov by sa malo rozhodnutie 80/686/EHS zmeniť a doplniť, ROZHODLA TAKTO: Článok 1 Rozhodnutie 80/686/EHS sa týmto mení a dopĺňa takto: 1. V článku 3 ods. 1 sa slová "traja zástupcovia za členský štát" nahrádzajú slovami "dvaja zástupcovia za členský štát". 2. Článok 7 sa nahrádza nasledujúcim: "Článok 7 Ak to bude potrebné, Komisia môže pozvať jedného alebo viacerých členov, ktorí sú obzvlášť dobre kvalifikovaní v danej oblasti, aby sa zúčastnili na stretnutí na individuálnej báze." 3. Článok 10 sa vypúšťa. V Bruseli 13. februára 1987 Za Komisiu Stanley Clinton Davis člen Komisie [1] Ú. v. ES L 188, 22.7.1980, s. 11. [2] Ú. v. ES L 89, 29.3.1985, s. 64. [3] Ú. v. ES C 277, 17.10.1983, s. 195. --------------------------------------------------
Úradný vestník L 071 , 14/03/1987 S. 0029 - 0029



Rozhodnutie Rady z 9. februára 1987, ktoré sa týka uzatvorenia rámcových dohôd pre vedeckú a technickú spoluprácu medzi Európskymi spoločenstvami a Švédskym kráľovstvom, Švajčiarskou konfederáciou, Fínskou republikou, Nórskym kráľovstvom a Rakúskou republikou (87/177/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 235, so zreteľom na návrh Komisie, so zreteľom na stanovisko Európskeho parlamentu [1], keďže rámcové dohody pre vedeckú a technickú spoluprácu medzi Európskymi spoločenstvami a Švédskym kráľovstvom [2], Švajčiarskou konfederáciou [3], Fínskou republikou [4], Nórskym kráľovstvom [5] a Rakúskou republikou [6] boli podpísané jednotlivo 13. januára 1986, 8. januára 1986, 29. apríla 1986, 27. júna 1986 a 15. júla 1986; keďže tieto rámcové dohody by mali byť schválené, ROZHODLA TAKTO: Článok 1 Rámcové dohody pre vedeckú a technickú spoluprácu medzi Európskymi spoločenstvami a Švédskym kráľovstvom, Švajčiarskou konfederáciou, Fínskou republikou, Nórskym kráľovstvom a Rakúskou republikou sa týmto schvaľujú v mene Európskeho hospodárskeho spoločenstva. Článok 2 Predseda Rady vydá oznámenie ustanovené v článku 13 rámcových dohôd [7] v mene Európskeho hospodárskeho spoločenstva. V Bruseli 9. februára 1987 Za Radu predseda M. Eyskens [1] Ú. v. ES C 7, 12. 1. 1987. [2] Ú. v. ES L 313, 22. 11. 1985, s. 1. [3] Ú. v. ES L 313, 22. 11. 1985, s. 5. [4] Ú. v. ES L 78, 24.3.1986, s. 23. [5] Ú. v. ES L 78, 24. 3. 1986, s. 26. [6] Ú. v. ES L 216, 5.8.1986, s. 7. [7] "Generálny sekretariát Rady uverejní v Úradnom vestníku Európskych spoločenstiev dátum nadobudnutia platnosti dohôd." --------------------------------------------------
Úradný vestník L 198 , 20/07/1987 S. 0001 - 0002

Fínske špeciálne vydanie: Kapitola 11 Zväzok 12 S. 0003

Švédske špeciálne vydanie: Kapitola 11 Zväzok 12 S. 0003



Rozhodnutie Rady zo 7. apríla 1987, ktorá sa týka uzavretia Medzinárodného dohovoru o harmonizovanom systéme opisu a číselného označovania tovaru a protokolu o jeho zmene a doplnkoch (87/369/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 28, 113 a 235, so zreteľom na návrh Komisie [1], so zreteľom na stanovisko Európskeho parlamentu [2], keďže Rada pre colnú spoluprácu na svojom plenárnom zasadnutí v júni 1983 prijala Medzinárodný dohovor o harmonizovanom systéme opisu a číselného označovania tovaru; keďže účelom tohto dohovoru je zjednodušiť medzinárodný obchod a zhromažďovanie, porovnávanie a analýzu štatistických údajov, ktoré sa na tento obchod vzťahujú; keďže tento dohovor má nahradiť, ako medzinárodný základ pre colné tarify a štatistické nomenklatúry, Dohovor o nomenklatúre podpísaný 15. decembra 1950 v Bruseli, ktorý sa v súčasnosti používa ako základ pre Spoločný colný sadzobník a NIMEXE; keďže tento dohovor bol podpísaný v mene Spoločenstva s výhradou jeho schválenia dňa 10. júna 1985; keďže protokol o zmene a doplnení k tomuto dohovoru bol prijatý Radou pre colnú spoluprácu dňa 24. júna 1986; keďže je žiadúce, aby bola listina o prijatí tohto protokolu uložená súčasne s listinou o prijatí medzinárodného dohovoru o harmonizovanom systéme; keďže Spoločenstvo navrhuje uplatňovať harmonizovaný systém od 1. januára 1988; keďže je prvoradým záujmom Spoločenstva pristúpiť k tomuto dohovoru spolu s najvýznamnejšími krajinami, ktoré sa zúčastňujú na medzinárodnom obchode, ROZHODLA TAKTO: Článok 1 Týmto sa v mene Spoločenstva schvaľujú Medzinárodný dohovor o harmonizovanom systéme opisu a číselného označovania tovaru, podpísaný 14. júna 1983 v Bruseli, a protokol o jeho zmene a doplnkoch, podpísaný v Bruseli 24. júna 1986. Texty dohovoru a protokolu o jeho zmene a doplnení sú pripojené k tomuto rozhodnutiu. Článok 2 Toto rozhodnutie sa nijakým spôsobom nedotýka stanoviska Spoločenstva v rokovaniach o prijatí revidovaných zoznamov tarifných koncesií na základe harmonizovaného systému. Tieto rokovania budú vedené presne v súlade s osobitným usmernením, schváleným dohodou GATT, s cieľom zabezpečiť neutralitu pri transpozícii zoznamov tarifných koncesií. Článok 3 Predseda Rady sa týmto oprávňuje určiť osobu splnomocnenú na uloženie listín o prijatí v mene Spoločenstva [3] V Luxemburgu 7. apríla 1987 Za Radu predseda Ph. Maystadt [1] Ú. v. ES C 120, 4. 5. 1984, s. 2. [2] Ú. v. ES C 300, 12. 11. 1984, s. 53. [3] "Generálny sekretariát Rady uverejní dátum nadobudnutia účinnosti dohovoru a jeho protokolu o zmenách a doplnkoch v Úradnom vestníku Európskych spoločenstiev." --------------------------------------------------
Úradný vestník L 134 , 22/05/1987 S. 0001 - 0001



Rozhodnutie Rady z 28. apríla 1987 o uzatvorení Dohovoru medzi Európskym hospodárskym spoločenstvom a Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou o zjednodušení formalít v obchode s tovarom (87/267/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na odporúčanie Komisie, keďže závery dohovoru s Rakúskom, Fínskom, Islandom, Nórskom, Švédskom a Švajčiarskom so zámerom zaviesť v obchodnom styku medzi spoločenstvom a týmito krajinami, ako aj medzi krajinami samotnými, jednotný colný doklad nahradzujúci súčasné deklarácie, ktorý umožňuje ukončenie, sprístupnenie a zjednodušenie formalít v takomto obchode; keďže z toho dôvodu je vhodné daný dohovor uzatvoriť; keďže tento dohovor je začlenený v rámci doplňujúcich krokov k spoločnej deklarácii prijatej v Luxemburgu 9. apríla 1984 ministrami členských štátov spoločenstva, Európskym združením voľného obchodu (EZVO) a Komisiou vyjadrujúc tak svoju politickú vôľu rozšíriť spoluprácu medzi spoločenstvom a týmito krajinami, "s cieľom vytvoriť dynamický Európsky hospodársky priestor pre blaho ich krajín", ROZHODLA TAKTO: Článok 1 Tento dohovor medzi Európskym hospodárskym spoločenstvom a Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou o zjednodušení formalít v obchode s tovarom sa schvaľuje v mene spoločenstva. Text tohto dohovoru je priložený k tomuto rozhodnutiu. Článok 2 Spoločenstvo je zastúpené v Spoločnom výbore v zmysle ustanovenia článku 10 dohovoru Komisie za pomoci zástupcov členskýchštátov. Článok 3 Predseda Rady uloží dohody, tak ako je ustanovené v článku 17 dohody [1]. V Luxemburgu 28. apríla 1987 Za Radu predseda P. De Keersmaeker [1] Generálny sekretariát Rady uverejní dátum nadobudnutia platnosti dohody v Úradnom vestníku Európskych spoločenstiev. --------------------------------------------------
Úradný vestník L 226 , 13/08/1987 S. 0001 - 0001



Rozhodnutie Rady z 15. júna 1987 týkajúce sa uzatvorenia Dohovoru medzi Európskym spoločenstvom, Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou o spoločnom tranzitnom režime (87/415/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 113, so zreteľom na návrh Komisie, keďže uzatvorenie dohovoru s Rakúskom, Fínskom, Islandom, Nórskom, Švédskom a Švajčiarskom s cieľom zavedenia spoločného tranzitného režimu v obchode medzi spoločenstvom a týmito krajinami, ako aj medzi týmito krajinami navzájom, musí umožniť prepravu tovaru v kontexte zjednodušenia takéhoto obchodu; keďže je preto vhodné takýto dohovor schváliť; keďže tento dohovor spadá do rámca následných krokov po spoločnom vyhlásení vypracovanom v Luxemburgu 9. apríla 1984 ministrami členských štátov spoločenstva, Európskeho združenia voľného obchodu (EZVO) a Komisie vyjadrujúcej ich politickú vôľu rozšíriť spoluprácu medzi spoločenstvom a týmito krajinami "s cieľom vytvorenia dynamického Európskeho hospodárskeho priestoru prospešného pre ich krajiny", ROZHODLA TAKTO: Článok 1 Dohovor medzi Európskym hospodárskym spoločenstvom, Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou o spoločnom tranzitnom režime sa týmto v mene spoločenstva schvaľuje. Text dohovoru je pripojený k tomuto rozhodnutiu. Článok 2 Spoločenstvo bude v Spoločnom výbore ustanovenom podľa článku 14 dohovoru zastúpené Komisiou, ktorej budú napomáhať zástupcovia členských štátov. Článok 3 Predseda Rady je týmto oprávnený k uschovaniu akceptačných listín stanovených v článku 22 dohovoru. V Luxemburgu 15. júna 1987 Za Radu predseda P. De Keersmaeker --------------------------------------------------
Úradný vestník L 297 , 21/10/1987 S. 0028 - 0028

Fínske špeciálne vydanie: Kapitola 11 Zväzok 13 S. 0063

Švédske špeciálne vydanie: Kapitola 11 Zväzok 13 S. 0063



Rozhodnutie Rady z 28. septembra 1987 o uzatvorení dodatkového protokolu k Dohode o spolupráci medzi Európskym hospodárskym spoločenstvom a Libanonskou republikou (87/513/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 238, so zreteľom na odporúčanie Komisie, so zreteľom na súhlas Európskeho parlamentu, [1] keďže dodatkový protokol k Dohode o spolupráci medzi Európskym hospodárskym spoločenstvom a Libanonskou republikou, [2] podpísanej v Bruseli 3. mája 1977, by sa mal schváliť, ROZHODLA TAKTO: Článok 1 Dodatkový protokol k Dohode o spolupráci medzi Európskym hospodárskym spoločenstvom a Libanonskou republikou sa týmto schvaľuje v mene spoločenstva. Text protokolu je pripojený k tomuto rozhodnutiu. Článok 2 Predseda Rady predloží notifikáciu stanovenú v článku 5 protokolu. [3] Článok 3 Toto rozhodnutie nadobúda účinnosť deň po jeho uverejnení v Úradnom vestníku Európskych spoločenstiev. V Bruseli 28. septembra 1987 Za Radu predseda B. Haarder [1] Súhlas doručený 16. septembra 1987 (zatiaľ neuverejnený v úradnom vestníku). [2] Ú. v. ES L 267, 27.9.1978, s. 2. [3] Deň nadobudnutia platnosti protokolu uverejní Generálny sekretariát Rady v Úradnom vestníku Európskych spoločenstiev. --------------------------------------------------
Úradný vestník L 297 , 21/10/1987 S. 0035 - 0035

Fínske špeciálne vydanie: Kapitola 11 Zväzok 13 S. 0070

Švédske špeciálne vydanie: Kapitola 11 Zväzok 13 S. 0070



Rozhodnutie Rady z 28. septembra 1987, ktoré sa týka dodatkového protokolu k Dohode o spolupráci medzi Európskym hospodárskym spoločenstvom a Tuniskou republikou (87/514/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 238, so zreteľom na odporúčanie Komisie [1], so zreteľom na súhlas Európskeho parlamentu [2], keďže dodatkový protokol k dohode o spolupráci medzi Európskym hospodárskym spoločenstvom a Tuniskou republikou [3], ktorá bola podpísaná v Tunise 25. apríla 1976, by mal byť schválený, ROZHODLA TAKTO: Článok 1 Dodatkový protokol k dohode o spolupráci medzi Európskym hospodárskym spoločenstvom a Tuniskou republikou sa týmto za spoločenstvo schvaľuje. Text tohto protokolu je prílohou k tomuto rozhodnutiu. Článok 2 Predseda Rady vykoná oznámenie, ktoré je ustanovené v článku 8 protokolu [4]. Článok 3 Toto rozhodnutie nadobudne účinnosť deň po jeho uverejnení v Úradnom vestníku Európskych spoločenstiev. V Bruseli 28. septembra 1987 Za Radu predseda B. Haarder [1] Ú. v. ES C 104, 21.4.1987, s. 23. [2] Stanovisko vydané 16. februára 1990 (zatiaľ neuverejnené v úradnom vestníku). [3] Ú. v. ES L 265, 27.9.1978, s. 2. [4] Dátum nadobudnutia účinnosti tejto dohody uverejní Generálny sekretariát Rady v Úradnom vestníku Európskych spoločenstiev. --------------------------------------------------
Úradný vestník L 297 , 21/10/1987 S. 0001 - 0001

Fínske špeciálne vydanie: Kapitola 11 Zväzok 13 S. 0036

Švédske špeciálne vydanie: Kapitola 11 Zväzok 13 S. 0036



Rozhodnutie Rady z 28. septembra 1987 o uzatvorení dodatkového protokolu o spolupráci medzi Európskym hospodárskym spoločenstvom a Alžírskou ľudovou demokratickou republikou (87/510/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 238, so zreteľom na odporúčanie Komisie [1], so zreteľom na súhlas Európskeho parlamentu [2], keďže dodatkový protokol k dohode o spolupráci medzi Európskym hospodárskym spoločenstvom a Alžírskou ľudovou demokratickou republikou [3], podpísaný v Alžíri 26. apríla 1976, by mal byť schválený, ROZHODLA TAKTO: Článok 1 Dodatkový protokol k dohode o spolupráci medzi Európskym hospodárskym spoločenstvom a Alžírskou ľudovou demokratickou republikou sa týmto za Spoločenstvo schvaľuje. Text protokolu je prílohou tohoto rozhodnutia. Článok 2 Predseda Rady vykoná oznámenie ustanovené v článku 6 protokolu [4]. Článok 3 Toto rozhodnutie nadobudne účinnosť v deň po jeho uverejnení v Úradnom vestníku Európskych spoločenstiev. V Bruseli 28. septembra 1987 Za Radu predseda B. Haarder [1] Ú. v. ES C 97, 10.4.1987, s. 2. [2] Súhlas vydaný 16. septembra 1987 (ešte neuverejnený v úradnom vestníku). [3] Ú. v. ES L 263, 27.9.1978, s. 2. [4] Dátum nadobudnutia platnosti protokolu uverejnení Generálny sekretariát Rady v Úradnom vestníku Európskych spoločenstiev. --------------------------------------------------
Úradný vestník L 297 , 21/10/1987 S. 0010 - 0010

Fínske špeciálne vydanie: Kapitola 11 Zväzok 13 S. 0045

Švédske špeciálne vydanie: Kapitola 11 Zväzok 13 S. 0045



Rozhodnutie Rady z 28. septembra 1987 o uzatvorení dodatkového protokolu k Dohode o spolupráci medzi Európskym hospodárskym spoločenstvom a Egyptskou arabskou republikou (87/511/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 238, so zreteľom na odporúčanie Komisie [1], so zreteľom na súhlas Európskeho parlamentu [2], keďže dodatkový protokol k Dohode medzi Európskym hospodárskym spoločenstvom a Egyptskou arabskou republikou [3], podpísaný v Bruseli 18. januára 1977, je potrebné schváliť, ROZHODLA TAKTO: Článok 1 Týmto sa v mene spoločenstva schvaľuje dodatkový protokol k dohode medzi Európskym hospodárskym spoločenstvom a Egyptskou arabskou republikou. Text protokolu je pripojený k tomuto rozhodnutiu. Článok 2 Predseda Rady predloží oznámenie ustanovené v článku 8 protokolu [4]. Článok 3 Toto rozhodnutie nadobúda účinnosť deň nasledujúci po jeho uverejnení v Úradnom vestníku Európskych spoločenstiev. V Bruseli 28. septembra 1987 Za Radu predseda B. Haarder [1] Ú. v. ES L 104, 21.4.1987, s. 1 [2] Súhlas doručený 16. septembra 1987 (zatiaľ neuverejnený v úradnom vestníku). [3] Ú. v. ES L 266, 27.9.1978, s. 2 [4] Generálny sekretariát Rady uverejní dátum nadobudnutia účinnosti protokolu v Úradnom vestníku Európskych spoločenstiev. --------------------------------------------------
Úradný vestník L 297 , 21/10/1987 S. 0018 - 0018

Fínske špeciálne vydanie: Kapitola 11 Zväzok 13 S. 0053

Švédske špeciálne vydanie: Kapitola 11 Zväzok 13 S. 0053



Rozhodnutie Rady z 28. septembra 1987 o uzatvorení dodatkového protokolu k Dohode o spolupráci medzi Európskym hospodárskym spoločenstvom a Jordánskym hášimovským kráľovstvom (87/512/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 238, so zreteľom na odporúčanie Komisie, [1] so zreteľom na súhlas Európskeho parlamentu, [2] keďže dodatkový protokol k Dohode o spolupráci medzi Európskym hospodárskym spoločenstvom a Jordánskym hášimovským kráľovstvom [3] podpísanej v Bruseli 18. januára 1977 by sa mal schváliť, ROZHODLA TAKTO: Článok 1 Dodatkový protokol k Dohode o spolupráci medzi Európskym hospodárskym spoločenstvom a Jordánskym hášimovským kráľovstvom sa týmto schvaľuje v mene spoločenstva. Text protokolu je pripojený k tomuto rozhodnutiu. Článok 2 Predseda Rady predloží oznámenie stanovené v článku 6 protokolu. [4] Článok 3 Toto rozhodnutie nadobúda účinnosť deň po jeho uverejnení v Úradnom vestníku Európskych spoločenstiev. V Bruseli 28. septembra 1987 Za Radu predseda B. Haarder [1] Ú. v. ES C 97, 10.4.1987, s. 9. [2] Súhlas doručený 16. septembra 1987 (zatiaľ neuverejnený v úradnom vestníku). [3] Ú. v. ES L 268, 27.9.1978, s. 2. [4] Deň nadobudnutia platnosti protokolu uverejní Generálny sekretariát Rady v Úradnom vestníku Európskych spoločenstiev. --------------------------------------------------